User:SpatsirkSpart/Eiropas Konservatīvie un reformisti

Eiropas Konservatīvie un reformisti (EKR) ir maigi eiroskeptika   , antifederālistiska Eiropas Parlamenta politiskā grupa. EKR ir Eiropas Konservatīvo un reformistu partijas (EKR partija) Eiropas politiskā partija (iepriekš zināma kā Konservatīvo un reformistu apvienība Eiropā (2016–2019) vai Eiropas Konservatīvo un reformistu apvienība (2009–2016)). Tā vēl arī ietver EP deputātus no četrām citām Eiropas partijām un trīspadsmit EP deputātus bez Eiropas partijas piederības.

Ideoloģiski grupa kopumā ir eiroskeptiska, antifederālistiska un labēja, ar centriski labējām un galēji labējām frakcijām. EKR galvenais mērķis ir stāties pret Eiropas integrāciju, Eiropas Savienības (ES) paplašināšanos un iespējamo kļūšanu par federālu Eiropas valsti, pamatojoties uz eiroreālismu, un nodrošināt, ka ES neiejaucas valstu un reģionu ieksējos jautājumos un lēmumu pieņemšanā ES dalībvalstīs. Tā arī iestājas par stingrāku imigrācijas kontroli. EKR iekļauj sociāli konservatīvas, labējo populistu, liberāli konservatīvas, kristīgi demokrātiskas, galēji labējas un nacionāli konservatīvas partijas, kuras iestājas par antifederālimu un eiroreālismu vai eirokritisku nostāju. EKR ietvaros dažas partijas un EP deputāti veicina maigu eiroskepticismu (pretēji pilnīgai ES pastāvēšanas noraidīšanai, ko raksturo anti-ES politika vai stingrs eiroskepticisms), aicinot veikt ES demokrātiskas reformas, lielāku pārredzamību, pārmaiņas eirozonai un ES migrācijas/patvēruma meklētāju politikai un dažu ES pilnvaru un birokrātijas ierobežošanu, vienlaikus saglabājot neierobežotu brīvo tirdzniecību un sadarbību starp valstīm. Citas partijas un atsevišķi EP deputāti grupā atbalsta pilnīgu izstāšanos no bloka, referendumus par dalību ES un opozīciju eirozonai.

EKR tika dibināta ap Eiropas reformu kustību pēc 2009. gada Eiropas Parlamenta vēlēšanām pēc Lielbritānijas Konservatīvās partijas līdera Deivida Kamerona ierosinājuma. Pašlaik tā ir piektā lielākā grupa Eiropas Parlamentā ar 66 deputātiem no 16 valstīm.

Pašlaik lielākā partija grupā pēc EP deputātu skaita ir Polijas Likums un taisnīgums (PiS). Latvijā šo grupu pārstāv Nacionālā Apvienība.